Gestió dels registres i òrgans competents
Sol·licitud d'autorització de l'activitat per a la inscripció en el Registre
Règim de les activitats excloses d'inscripció
Documentació de la sol·licitud d'autorització d'activitat per a la inscripció en el Registre de transportistes i mitjans de transport d'animals vius
Documentació de la sol·licitud d'autorització o comunicació de l'activitat per a la inscripció al Registre d'operadors comercials de bestiar
Autorització de l'activitat dels/de les transportistes i mitjans de transport i dels/de les operadors/ores comercials amb instal·lacions.
Obligacions dels inscrits al Registre de transportistes i mitjans de transport d'animals vius
Obligacions dels inscrits al Registre d'operadors comercials de bestiar
Dades mínimes que figuraran als registres definits a l'article 4 d'aquest Decret
Dades que han de constar als registres interns dels/de les transportistes
Llibre de registre intern del mitjà de transport
Dades mínimes que ha de contenir el registre intern dels/de les operadors/es comercials de bestiar
L'article 116.1 de l'Estatut d'autonomia de Catalunya atorga a la Generalitat competències exclusives en matèria d'agricultura, ramaderia i aprofitaments forestals, i, per tant, li corresponen les competències concretes en la regulació i el desenvolupament de l'agricultura, la ramaderia i el sector agroalimentari.
Igualment, l'Estatut d'autonomia de Catalunya, a l'article 113, al capítol referit a la tipologia de les competències, determina que correspon a la Generalitat el desplegament, l'aplicació i l'execució de la normativa de la Unió Europea quan afecta l'àmbit de les seves competències.
Aquest mateix principi es recull en l'article 189 del text estatutari que preveu que la Generalitat, en el seu àmbit de competències, aplica i executa el dret de la Unió Europea.
La Llei 18/2001, de 31 de desembre, d'orientació agrària de Catalunya, a l'article 10, promou l'establiment de línies d'actuació per assolir els objectius en matèria de producció i sanitat ramadera, entre els quals destaquen el seguiment i el control de les condicions en què es du a terme l'activitat ramadera, i la prevenció, el control i la lluita contra les malalties que afecten els animals, tenint en compte especialment les actuacions relacionades amb el moviment pecuari.
En el marc de la normativa estatal, la Llei 8/2003, de 24 d'abril, de sanitat animal, estableix que els mitjans de transport i les empreses que en són propietàries han d'estar autoritzats per l'Administració de la comunitat autònoma on radiquin i complir les normes higienicosanitàries i de protecció dels animals aplicables.
Aquesta Llei també estableix que les empreses dedicades al transport d'animals han de dur, per a cada mitjà de transport, un registre o suport informàtic on es reflecteixin tots els moviments dels animals (espècie, nombre, origen i destinació).
El sector ramader es troba en un avanç continuat gràcies a l'ús de les noves tecnologies, que han suposat unes explotacions més viables des del punt de vista econòmic i més competitives dins d'un mercat intracomunitari sense fronteres.
L'ampliació de mercat ha determinat un increment de les relacions comercials i, per tant, un increment del transport d'animals, i aquest augment pot suposar un risc de difusió de les epizoòties.
En aquest sentit, la Directiva 91/628/CEE, modificada per la Directiva 95/29/CE, va establir les normes relatives a la protecció dels animals durant el seu transport, en les quals s'establia, amb excepcions definides, l'obligatorietat que les persones que transportin animals vius estiguin inscrites en un registre oficial.
L'esmentada Directiva 91/628/CEE, va ser completada i modificada pel Reglament CE 411/98, del Consell, de 16 de febrer, relatiu a les normes complementàries sobre la protecció dels animals, aplicables als vehicles de carretera utilitzats per al transport de bestiar en viatges de més de vuit hores de durada, que va entrar en vigor l'1 de juliol de 1999.
La Decisió 2001/298/CE va modificar els annexos de diverses directives comunitàries amb la finalitat que els certificats sanitaris introdueixin una clàusula addicional per determinar si, en el moment de la inspecció, els animals es trobaven en condicions de realitzar el viatge previst, d'acord amb el que estableix la Directiva 91/628/CEE.
La Convenció Europea per a la protecció dels animals durant el transport internacional fa especial èmfasi en la importància del registre de transportistes i de la seva formació.
D'altra banda, la Directiva 90/425/CEE, relativa als controls veterinaris i zootècnics aplicables als intercanvis intracomunitaris de determinats animals vius i productes per a la realització del mercat interior va establir com a possible destinatari d'una partida d'animals vius un comerciant registrat.
Aquesta norma va ser incorporada a l'ordenament jurídic català pel Decret 188/1993, d'1 de juny, sobre controls veterinaris i zootècnics de determinats animals vius i productes per a la realització del mercat interior comunitari.
La Directiva 97/12/CEE, per la qual es modifica i s'actualitza la Directiva 64/432/CEE, relativa als problemes de policia sanitària en matèria d'intercanvis intracomunitaris d'animals de les espècies bovina i porcina, així com la Directiva 2003/50/CE, per la qual es modifica la Directiva 91/68/CEE, pel que fa a la intensificació dels controls sobre els moviments d'ovins i caprins, defineixen la figura del comerciant i estableixen la necessitat de registrar-los, així com les condicions de funcionament d'aquesta figura.
Així mateix, ambdues normes estableixen els condicionants addicionals que han de complir els/les transportistes als quals fa referència la Directiva 91/628/CEE.
El Reglament CE 1/2005, del Consell, de 22 desembre de 2004, relatiu a la protecció dels animals durant el transport i les operacions connexes i pel qual es modifiquen les directives 64/462/CEE i 93/119/CE i el Reglament (CE) núm. 1255/97 referma l'obligatorietat que, tant els/les transportistes d'animals com els vehicles dedicats a aquest transport, acreditin el compliment d'uns requeriments mínims i siguin autoritzats i registrats per l'autoritat competent, obligació que es farà extensiva als/a les conductors/es i cuidadors/es com a persones responsables dels animals.
Les autoritzacions de transportistes, mitjans de transport, i els certificats de competència de conductors/es i cuidadors/es podran ser retirats en cas d'incompliments reiterats i greus de la normativa.
Els requisits formals d'inscripció als registres i les obligacions que han de complir les persones que transportin animals vius van ser concretats amb la publicació del Decret 268/2006, de 20 de juny, així com la creació d'un registre oficial de transportistes i mitjans de transport i un registre d'operadors comercials de bestiar, i es va establir el procediment per a l'autorització de l'activitat i la inscripció corresponent.
La Directiva 2006/123/CE, del Parlament i del Consell, de 12 de desembre de 2006, relativa als serveis en el mercat interior, estableix les disposicions generals necessàries per facilitar l'exercici de la llibertat d'establiment dels prestadors de serveis i la lliure circulació de serveis, mantenint, alhora, un nivell elevat de qualitat en els serveis, amb l'objectiu principal d'estrènyer cada cop més els llaços entre els estats i els pobles d'Europa i de garantir el progrés econòmic i social mitjançant la creació d'un espai únic, sense fronteres interiors, en el qual resti garantida la lliure circulació dels serveis.
Amb aquesta finalitat, la Directiva estableix directrius per a simplificar els procediments administratius, fomentar una bona qualitat dels serveis, promoure un marc regulador transparent, predictible i favorable per a l'activitat econòmica i impulsar la modernització de les administracions públiques per tal de respondre a les necessitats de les empreses i millorar la protecció dels drets de les persones consumidores i usuàries.
D'altra banda, s'ha aprovat la Llei 5/2010, de 26 de març, de bases de delegació en el Govern de la potestat legislativa per a l'adequació de les normes amb rang de llei vigents de Catalunya a la Directiva 2006/123/CE, del Parlament i del Consell, de 12 de setembre, relativa als serveis en el mercat interior i el Decret legislatiu 3/2010, de 5 d'octubre, per a l'adequació de normes amb rang de llei a la Directiva citada.
Aquest Decret preveu l'adaptació de la normativa que regula el transport de bestiar a la Directiva 2006/123/CE, del Parlament i del Consell, de 12 de desembre de 2006, relativa als serveis en el mercat interior, la qual comporta, per una major seguretat jurídica, la derogació del Decret 268/2006, de 20 de juny, pel qual es crea el Registre de transportistes i mitjans de transport d'animals vius i el Registre d'operadors comercials de bestiar, i se n'estableixen les normes d'autorització, inscripció i funcionament.
En aquest sentit, se suprimeix l'autorització necessària per a la inscripció dels operadors comercials sense instal·lacions al Registre d'operadors comercials de bestiar, i és suficient una comunicació de l'exercici de la seva activitat.
Aquest tràmit es considera un sistema més àgil i, per tant, menys restrictiu.
Així mateix, es preveu expressament que els transportistes d'animals i els operadors comercials de bestiar que no tinguin el domicili social a Catalunya i realitzin operacions de transport o comercials en el territori de Catalunya, han de disposar de la corresponent autorització expedida per l'autoritat competent.
Aquesta previsió comporta reconèixer que en aquest cas no cal la inscripció en el registre creat en el Decret 268/2006, de 20 de juny, atès que d'acord amb l'article 12 del Reglament 2005/1/CE, de 22 de desembre, de protecció dels animals durant el transport i les operacions connexes, els transportistes només poden ser autoritzats per una autoritat competent.
En aquest nou Decret es fa un ús parcial de la possibilitat d'excepcions previstes en l'article 18.4 del Reglament (CE) núm. 1/2005 del Consell, de 22 de desembre de 2004, en allò que es refereix als viatges d'una duració inferior a dotze hores per a l'arribada al lloc final de destí, per a les espècies a les quals s'aplica el capítol VI de l'annex I del citat Reglament, i tenint en consideració que no s'excepcionen la resta de l'article 18 esmentat ni de la lletra b) de l'apartat 1.4 de capítol V de l'annex I.
Aquest Reglament CE 1/2005, del Consell, de 22 de desembre, modificava les directives 64/432/CEE i 93/119/CE, i el Reglament CE 1255/1997.
La publicació d'aquest nou Decret i derogació del Decret 268/2006, de 20 de juny, obeeix, també, a la voluntat de simplificació i de reducció de càrregues administratives, d'acord amb el Decret 106/2008, de 6 de maig, de mesures per a l'eliminació de tràmits i la simplificació de procediments per facilitar l'activitat econòmica; en aquest sentit, s'han eliminat tràmits i s'ha simplificat la documentació que se sol·licita als operadors.
Finalment, el Decret estableix el règim sancionador, que és el que preveu la Llei 8/2003, de 24 d'abril, de sanitat animal, sens perjudici d'altres normes que en aquest sentit siguin aplicables.
D'acord amb el Dictamen del Consell de Treball econòmic i Social de Catalunya;
a) Regular el Registre de transportistes i mitjans de transport d'animals vius.
c) Establir els procediments d'autorització i d'inscripció als registres i fixar els requisits formals que han de complir els/les transportistes i els mitjans de transport, per ser inscrits en aquests registres.
2.1 Els/les transportistes d'animals i els seus mitjans de transport que comercialitzin amb animals vius i tinguin el domicili social a Catalunya.
a) Èquids domèstics i animals domèstics de les espècies bovina, ovina, cabruna i porcina.
b) Ocells de corral, ocells domèstics i conills domèstics.
e) Altres animals vertebrats i animals de sang freda.
2.3 No és aplicable aquest Decret, excepte el compliment de les obligacions generals aplicables al transport d'animals assenyalades a l'article 3 del Reglament CE 1/2005, del Consell, de 22 de desembre de 2004, a:
a) Els/les ramaders/es que transporten animals de la seva propietat en els seus propis mitjans de transport, a una distància de la seva explotació inferior a 50 km o bé en el cas que circumstancies geogràfiques exigeixin un transport per a la transhumància.
b) Els/les transportistes i mitjans de transport d'animals domèstics sempre que el transport no es realitzi en relació amb una activitat econòmica.
c) El transport d'animals directament des de o fins a consultes o clíniques veterinàries, per consell d'un veterinari.
a) Transport: tot desplaçament d'animals que s'efectuï amb un mitjà de transport i que impliqui la càrrega i descàrrega dels animals.
b) Transportista: qualsevol persona física o jurídica que realitzi el transport d'animals vius per compte propi, d'altri o posi a disposició d'un tercer un mitjà de transport d'animals, sempre que aquest transport tingui caràcter comercial i s'efectuï amb finalitat lucrativa.
c) Cuidador/a: persona directament encarregada del benestar dels animals als quals acompanya durant el viatge.
d) Mitjà de transport: les parts reservades a la càrrega dels animals als vehicles, així com els contenidors per al transport per terra, mar o aire.
h) Viatge llarg: viatge la durada del qual superi les vuit hores a partir del moment en què es trasllada el primer animal de la partida.
i) Responsable del benestar dels animals durant el transport: és la persona cuidadora o conductora, designada pel/per la transportista que es responsabilitza dels animals durant el transport, que disposi de la formació adequada.
j) Animals de companyia: són els animals que tingui una persona en el seu poder, sempre que la seva tinença no tingui com a destí el seu consum o l'aprofitament de les seves produccions, o no es duguin en general amb finalitats comercials o lucratives.
k) Animals domèstics: els animals de companyia que pertanyen a espècies que criïn i posseeixin tradicionalment i habitualment les persones, amb la finalitat de viure en domesticitat a la llar, així com els d'acompanyament, conducció i ajut de persones cegues o amb deficiència visual greu o severa.
4.1 El Registre de transportistes i mitjans de transport d'animals vius, és aquell on han d'estar obligatòriament inscrites les persones físiques o jurídiques definides a l'apartat b) i els mitjans de transport a què fa referència l'apartat d) de l'article 3, que tinguin el domicili social a Catalunya i transportin animals vius, sempre que hagin estat autoritzats d'acord amb el que estableix l'article 9.
5.1 Els registres esmentats a l'article anterior depenen de la direcció general competent en matèria de ramaderia del departament competent en aquesta matèria.
5.2 Correspon a la subdirecció general competent en matèria de ramaderia la direcció, la supervisió, el control i la coordinació dels registres esmentats als apartats anteriors, i la gestió correspon als serveis territorials del departament competent en matèria de ramaderia.
5.3 Les dades que consten als registres poden ser cedides a altres departaments de la Generalitat de Catalunya, entitats públiques que en depenen, i a altres administracions públiques que tinguin competències relacionades amb les dades objecte d'aquests registres, d'acord amb la normativa en matèria de protecció de dades de caràcter personal.
5.4 Les dades que figuraran a cadascun dels registres són les que s'indiquen a l'annex 1 d'aquest Decret.
6.1 Registre de transportistes i de mitjans de transport d'animals vius.
El Registre s'estructura en dues seccions i les seves subseccions:
b) Secció de mitjans de transport.
b.1) Subsecció primera: mitjans de transport que realitzin trajectes de durada igual o superior a vuit hores, amb caràcter comercial o lucratiu.
b.2) Subsecció segona: mitjans de transport que realitzen trajectes de durada inferior a vuit hores, amb caràcter comercial o lucratiu.
b.3) Subsecció tercera: mitjans de transport que efectuïn els desplaçaments sense caràcter comercial o finalitat lucrativa.
b.4) Subsecció quarta: mitjans de transport que realitzen trajectes de durada igual o superior a 8 hores i inferior a 12 hores amb caràcter comercial o lucratiu.
7.1 Els/les transportistes i els/les titulars de mitjans de transport amb instal·lacions, han de presentar sol·licitud d'autorització juntament amb la documentació esmentada als articles 9 i 10 i es formalitzen en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria de ramaderia.
Les sol·licituds s'han d'adreçar als serveis territorials del departament competent en matèria de ramaderia i es poden presentar a les oficines comarcals del departament competent en matèria de ramaderia preferentment, o a la Xarxa d'Oficines de Gestió Empresarial, sense perjudici de fer ús de la resta de mitjans establerts en la Llei 26/2010, de 3 d'agost.
7.2 En el cas dels/de les transportistes s'ha de presentar, conjuntament amb la sol·licitud d'autorització, la relació de mitjans de transport dels quals són titulars i les sol·licituds corresponents, per tal d'inscriure'ls a la secció corresponent del registre.
9.1 A la sol·licitud d'autorització d'activitat i inscripció al Registre s'han d'indicar les dades personals: nom, cognoms, autorització per a la verificació del NIF de la persona titular, domicili, telèfon i adreça electrònica si en té, dades del/la representant legal en el supòsit que la persona sol·licitant sigui jurídica, i aportar la documentació que s'especifica als apartats següents:
9.2 Per inscriure's en la secció de transportistes o modificar-ne la inscripció, cal presentar una sol·licitud que ha de contenir com a mínim la relació de vehicles de la seva titularitat per als quals se sol·licita la inscripció o el canvi de titularitat, indicant-ne la matrícula.
9.3 Amb la sol·licitud s'ha d'adjuntar la documentació que es relaciona a continuació:
a) En cas de persones jurídiques, acreditació de la personalitat jurídica i representació legal o, si s'escau, autorització per a la verificació de la personalitat jurídica i la seva representació legal.
b) Declaració de coneixement i compromís de compliment de les exigències de la normativa vigent i, en particular, de les que estableix l'article 6 del Reglament 1/2005/CE, de 22 de desembre, del Consell.
c) Els/les transportistes que sol·licitin la inscripció a la secció de transportistes han de presentar una declaració de coneixement i compromís de compliment de les exigències de la legislació vigent i, en particular, de les que estableix l'article 6 del Reglament 1/2005/CE, de 22 de desembre, del Consell.
L'imprès de sol·licitud ha d'incloure declaració responsable sobre el que es determina en aquest apartat i que la persona sol·licitant ratifica per mitjà de la signatura en la sol·licitud.
9.4 Per inscriure's a la secció de mitjans de transport, s'ha de presentar, per a cada mitjà de transport que es vulgui inscriure, la documentació següent:
a) Descripció dels mitjà de transport: tipus, marca, model, número de matrícula i de bastidor.
b) Subsecció on se sol·licita la inscripció o activitat que pretén realitzar amb el mitjà de transport.
c) Espècies i tipus d'animals pels quals es demana l'autorització i capacitats màximes proposades per cadascun dels tipus d'animals més característics.
d) Full de característiques del mitjà de transport que ha de contenir les dades que s'especifiquen a l'annex 2.
e) Còpia del Certificat d'idoneïtat per al supòsit de mitjans de transport de la subsecció b.1) del Registre on s'han de reflectir, com a mínim, les característiques tècniques del mitjà de transport d'acord amb la normativa comunitària i estatal d'aplicació i d'acord amb l'annex 3.
9.5 El tipus de transport, les espècies, els tipus de bestiar i el nombre màxim d'animals de cada tipus que poden ser transportats són els que es determinen al Reglament 1/2005, de 22 de desembre, del Consell.
11.1 Rebuda la sol·licitud d'autorització de l'activitat i d'inscripció en el Registre de què es tracti i la documentació corresponent, si l'òrgan instructor comprova que les dades aportades són incomplertes, ha de requerir a la persona sol·licitant perquè en un termini de deu dies procedeixi a esmenar les insuficiències observades.
Transcorregut aquest termini sense que s'hagi donat compliment al requeriment, es considera que aquesta ha desistit de la seva sol·licitud.
11.2 El/la director/a dels serveis territorials del departament competent en matèria de ramaderia, un cop comprovat el compliment dels requisits exigits en la normativa corresponent, expedeix l'autorització de l'activitat, la qual cosa comporta la seva inscripció en el registre corresponent.
11.3 A la resolució d'autorització hi figura el número d'autorització que s'hagi atorgat, que és el número que consta en el registre corresponent.
11.4 Els mitjans de transport disposen d'un número d'autorització, el format del qual disposa de codis que identifiquen el/la transportista amb el qual estan vinculats.
11.5 Les resolucions estimatòries o de denegació es notifiquen a la persona interessada en el termini màxim de tres mesos a comptar des de la presentació de la documentació complerta.
En cas de manca de resolució expressa la persona interessada la pot entendre desestimada.
La resolució de denegació ha de ser motivada.
Contra aquesta resolució es pot interposar recurs d'alçada davant del/de la director/a general competent en matèria de ramaderia en el termini d'un mes a comptar de l'endemà de la recepció de la notificació.
11.6 Les autoritzacions dels transportistes i mitjans de transport tenen una validesa de cinc anys a partir de la seva expedició.
Finalitzat aquest període cal renovar la inscripció en el Registre per tal de poder continuar realitzant l'activitat.
a) Els transportistes han de presentar una sol·licitud de renovació de la inscripció.
b) Els titulars dels mitjans de transport han de presentar una sol·licitud de renovació de la inscripció.
Aquesta sol·licitud anirà acompanyada de certificat d'idoneïtat en el supòsit que dit certificat s'hagi hagut de presentar per a la inscripció en el registre.
La sol·licitud es formalitza en imprès normalitzat que es pot descarregar des de la seu corporativa electrònica de la Generalitat de Catalunya [URL] o obtenir en qualsevol dependència del departament competent en matèria d'agricultura, o de la Xarxa d'Oficines de Gestió Empresarial.
Aquesta sol·licitud s'ha d'adreçar a la Direcció dels Serveis Territorials del departament competent en matèria de ramaderia, i s'han de presentar a les oficines comarcals d'aquest departament, preferentment, o a la Xarxa d'Oficines de Gestió Empresarial, sense perjudici de fer ús de la resta de mitjans establerts en la Llei 26/2010, de 3 d'agost.
11.8 En el Registre s'inscriuen les persones transportistes d'animals que tenen el seu domicili social a Catalunya.
Les que no tinguin el domicili social a Catalunya i realitzin operacions de transport en el territori de Catalunya han de disposar de la corresponent autorització expedida per l'autoritat competent.
12.1 A més de les obligacions de complir amb la normativa vigent en matèria de benestar animal durant el transport d'animals vius, el/la transportista està obligat/ada a:
a) Mantenir actualitzades les dades declarades en el moment de sol·licitar la inscripció al Registre i comunicar qualsevol incidència quan en tingui coneixement.
b) Dur un registre actualitzat de tots els transports que efectuï, en suport paper o informàtic i a disposició de les autoritats competents, on figurin com a mínim les dades que estableix l'annex 4 i conservar els documents relacionats amb cada transport, degudament arxivats durant un període mínim de tres anys.
c) Dur, a cada mitjà de transport del que sigui titular, un llibre registre on figurin les dades del mitjà de transport on estiguin anotades per a cada desplaçament, com a mínim, les dades que figuren a l'annex 5 en el mateix moment que es coneguin.
d) Dur, durant el transport, la documentació corresponent a l'autorització com a transportista i la que correspongui al mitjà de transport, així com la documentació sanitària i d'identificació dels animals, amb el document acreditatiu de la desinfecció, el pla de viatge o full de ruta d'acord amb el que determina el Reglament CE 1/2005, de 22 de desembre, i el certificat de competència, d'acord amb l'article 6 del Reglament CE 1/2005, de 22 de desembre.
Aquesta obligació ho serà sempre que així ho determini la normativa en matèria de transports.
e) Efectuar o assegurar-se que s'ha fet la neteja i la desinfecció prèvia i posterior al transport i proveir-se de l'acreditació corresponent, d'acord amb el que disposa la Llei 8/2003, de 24 d'abril, de sanitat animal.
12.2 Quan es realitzi un intercanvi intracomunitari o una exportació i es prevegi que el transport d'animals de les espècies que estableix l'article 2 d'aquest Decret tindrà una durada de més de vuit hores, els/les transportistes hauran d'elaborar i complimentar un pla de viatge o full de ruta, d'acord amb el que preveu el Reglament CE 1/2005, de 22 de desembre.
12.3 Resten exclosos del compliment del que estableix el capítol VI de l'annex 1 del Reglament 1/2005 els mitjans de transports utilitzats en els transports que realitzen trajectes de durada igual o superior a 8 hores i inferior a 12 hores.
12.4 Quan el transportista tingui més d'un mitjà de transport, el servei territorial del departament competent en matèria de ramaderia ha d'expedir d'ofici les corresponents còpies de l'autorització per al transport d'animals vius, o de l'acreditació d'estar inscrit al Registre de transportistes i de mitjans de transport d'animals vius.
13.1 El/la conductor/a i/o cuidador/a a què fa referència l'article 6.5 del Reglament CE 1/2005, de 22 de desembre, ha de demanar a la Secció Territorial de Ramaderia i Sanitat Animal dels Serveis Territorials del departament competent en matèria de ramaderia el certificat de competència mitjançant la presentació d'una sol·licitud, que ha de contenir com a mínim:
a) Dades personals del sol·licitant: nom, cognoms, autorització per a la verificació del NIF, domicili, telèfon i adreça electrònica si en té.
b) Dades del/de la transportista amb el que s'associa i de la seva relació laboral.
d) Declaració responsable d'haver realitzat cursos de formació en benestar animal i, en cas de ser conductor, de disposar de carnet de conduir.
13.2 El departament competent en matèria de ramaderia ha d'organitzar cursos de formació que capacitin per a l'acreditació a què fa referència aquest article.
15.1 La direcció general competent en matèria de ramaderia ha de dur a terme les inspeccions i els controls que calguin amb la finalitat de comprovar tant el compliment dels requisits dels registres que estableix aquest Decret, com del compliment de les normes de benestar i protecció dels animals en el transport dels animals, les normes d'higiene, de neteja i desinfecció dels mitjans de transport, sens perjudici del que estableix el Decret 188/1993, d'1 de juny, sobre els controls veterinaris i zootècnics de determinats animals vius i productes per a la realització del mercat interior comunitari.
Per a la realització de les inspeccions i controls a què fa referència el paràgraf anterior, poden col·laborar els departaments que tinguin competències relacionades amb l'objecte d'aquestes inspeccions i controls.
15.2 Els/les transportistes i els seus mitjans de transport, que pertanyin a d'altres comunitats autònomes, a d'altres estats membres de la Unió Europea o d'estats tercers, poden ser objecte d'inspecció i control, mentre circulin pel territori de Catalunya, atès que han de complir les normatives registrals així com la normativa europea de benestar animal.
15.3 El departament competent en matèria de ramaderia ha d'establir un Pla anual de control i inspecció en col·laboració amb els altres departaments de la Generalitat que puguin tenir competència relacionada amb l'objecte dels controls i les inspeccions que deriven del compliment de les normes que estableix aquest Decret.
16.1 L'incompliment del que preveu aquest Decret se sanciona d'acord amb la Llei de l'Estat 8/2003, de 24 d'abril, de sanitat animal, i amb la Llei 32/2007, de 7 de novembre, per a la cura dels animals, en la seva explotació, transport, experimentació i sacrifici.
16.2 Són competents per instruir els procediments sancionadors corresponents, el/la director/a dels serveis territorials del departament competent en matèria de ramaderia corresponent.
16.3 Són competents per resoldre els procediments sancionadors corresponents, en sancions lleus i greus, el/la director/a dels serveis territorials del departament competent en matèria de ramaderia corresponent.
És competent per resoldre els procediments sancionadors en sancions molt greus el/la director/a general competent en matèria de ramaderia.
16.4 Contra les resolucions de les sancions que imposi el/la director/a dels serveis territorials del departament competent en matèria de ramaderia corresponent es pot interposar recurs d'alçada davant el/la director/a general competent en matèria de ramaderia.
Contra les resolucions de les sancions que imposi el/la director/a general en matèria de ramaderia es pot interposar recurs d'alçada davant del/de la conseller/a competent en matèria de ramaderia.
16.5 En cas de detectar una infracció en el decurs d'una inspecció que suposi l'alteració del benestar dels animals, es poden prendre les mesures cautelars que determina l'article 23 del Reglament CE 1/2005, del Consell, de 22 de desembre, relatiu a la protecció dels animals durant el transport i les operacions connexes, i pel qual es modifiquen les directives 64/432/CEE i 93/119/CE i el Reglament núm. 1255/97.
Els fitxers de dades de caràcter personal que deriven dels Registres regulats en aquest Decret són els que figuren en els annexos 7 i 8.
Les comunicacions als registres es poden fer per via telemàtica d'acord amb la normativa sobre l'ús de mitjans electrònics en els procediments administratius.
La documentació prevista en aquest Decret no és exigible si el departament competent en matèria de ramaderia pot obtenir-la d'altres òrgans o administracions per mitjans electrònics.
Els vehicles que en la data d'entrada en vigor d'aquest Decret ja figurin inscrits al Registre de transportistes i mitjans de transport d'animals vius i al Registre d'operadors comercials de bestiar, del Departament d'Agricultura, Ramaderia, Pesca, Alimentació i Medi Natural, mantenen la seva inscripció.
Queda derogat el Decret 268/2006, de 20 de juny, pel qual es creen el Registre de transportistes i mitjans de transport d'animals vius i el Registre d'operadors comercials de bestiar, i se n'estableixen les normes d'autorització, inscripció i funcionament.
Les dades de caràcter personal que figuren en el fitxer contingut a l'annex 7 del Decret 268/2006, de 20 de juny, pel qual es creen el Registre de transportistes i mitjans de transport d'animals vius i el Registre d'operadors comercials de bestiar, i se n'estableixen les normes d'autorització, inscripció i funcionament, passen a formar part dels fitxers 7 i 8 que consten en aquest Decret.
Es modifica el fitxer Gestió de l'activitat agrícola i ramadera, que consta a l'apartat 6.1 de l'annex 1 de l'Ordre AAR/273/2007, de 24 de juliol, pel qual es regulen els fitxers que contenen dades de caràcter personal del Departament d'Agricultura, Alimentació i Acció Rural en el sentit següent:
a) Se suprimeix la referència al Registre de transportistes i mitjans de transport d'animals vius (Decret 268/2006, de 20 de juny) en la lletra a) de l'apartat 6.1 de l'annex 1 de l'Ordre AAR/273/2007, de 24 de juliol.
b) Es modifica la lletra b) de l'apartat 6.1 de l'annex 1 de l'Ordre AAR/273/2007, de 24 de juliol, que passa a tenir el següent redactat:
Persones i col·lectius interessats o obligats a subministrar les dades: persones físiques dedicades a l'activitat agrícola o ramadera.
Identificació, adreça, dades de contacte i NIF del/de la transportista.
Identificació, adreça, dades de contacte i NIF del responsable legal.
Altres identificacions o registres, si els té (codi anterior, acreditació com a responsable o conductor/a, etc.).
Data d'alta i renovacions successives.
Data de caducitat de la inscripció.
Vehicles dels quals és titular.
Tipus de vehicle, marca i model.
Espècies per a les quals està autoritzat.
Capacitats màximes per espècies i tipus d'animals.
Característiques del vehicle relacionades amb les condicions de benestar dels animals.
Possibilitat de regulació, tipus d'aparells, existència de registres automàtics.
Si hi ha o no abeuradors, nombre i tipus, i capacitat del dipòsit d'aigua.
Característiques dels accessos per inspecció.
Data d'autorització i renovació de la inscripció.
Data de baixa de la inscripció.
Si escau, data de suspensió de l'autorització.
Haurà de contenir almenys les especificacions següents:
Identificació del mitjà de transport: tipus de vehicle, marca, matrícula o altra identificació, número de bastidor.
Tipus d'aparells, si hi ha registres automàtics.
Si hi ha abeuradors, nombre i tipus, i capacitat del dipòsit d'aigua.
Característiques dels accessos per a inspecció.
En el supòsit de mitjans de transport nous, la certificació l'haurà d'emetre un/a tècnic/a responsable de l'empresa carrossera o fabricant.
En el supòsit que siguin mitjans de transport vells, la certificació l'haurà d'emetre un/a tècnic/a capacitat/ada, enginyer/a industrial o similar, degudament col·legiat/ada.
Aquesta certificació farà referència a les característiques del mitjà de transport que figura a l'annex 2, degudament validat pel/per la tècnic/a o l'empresa que certifica i contindrà almenys el següent:
Identificació de l'empresa o persona certificadora.
Verificació conforme les característiques del mitjà de transport coincideixen amb les descrites al full corresponent, que s'annexa i valida.
Menció expressa del compliment dels requeriments que fixa la normativa vigent en el moment d'expedició i específicament dels aspectes que es relacionen a continuació o, si escau, la seva no-procedència.
Característiques del sostre a efectes de la protecció dels animals.
Resistència de les parets, envans i separacions.
Absència de possibilitats de fugida o lesió dels animals.
Absència d'elements sobresortints que puguin lesionar els animals.
Solidesa i adherència del sòl dels diferents pisos.
Sistema de retenció o expulsió d'excrements, jaç o farratges.
Verificació conforme els elements de ventilació, estructurals i mecànics són capaços de mantenir un ambient adequat per als animals en les condicions que estableix la normativa comunitària (temperatura entre 5oC i 35oC i ventilació adequada en tots els punts).
En el supòsit de dispositius mecànics o electrònics, sistemes d'alarma, controls i altres, verificació del seu funcionament correcte en les condicions normals d'ús.
Aquest registre contindrà, com a mínim, les dades següents:
Número d'autorització del/de la transportista.
Número d'autorització del mitjà de transport.
Conductor/a i cuidador/a, responsable del benestar animal, en cada trasllat d'animals, i el seu NIF.
Data i hora d'inici de cada trasllat.
Data i hora de finalització de cada trasllat.
Número identificatiu de la documentació sanitària associada al trasllat.
Data i hora de desinfecció del mitjà de transport i número identificatiu de la documentació acreditativa de la desinfecció realitzada.
Els mitjans de transport d'animals vius hauran de disposar d'un llibre de registre on s'anotaran, per a cada trasllat, les dades següents:
Les dates i les hores de càrrega i descàrrega.
Parades efectuades durant el trasllat, amb indicació del lloc i l'hora d'inici i final de la parada.
Els números identificatius dels documents sanitaris, amb indicació per a cadascun d'ells de l'espècie traslladada i la quantitat.